श्री शर्मा ने कहा कि जेएनयू परिसर में अभिव्यक्ति की स्वतंत्रता की आड़ में जिस तरह से राष्ट्र विरोधी गतिविधियों को अंजाम दिया गया, वह वास्तव में एक गंभीर चिंता का विषय है। उन्होंने कहा कि इन देशविरोधी नारों के खिलाफ देश भर में जबर्दश्त जनाक्रोश है। उन्होंने कहा कि ये नारे कठिन परिस्थितियों में भी देश की सीमा की सुरक्षा करनेवाले देश के जांबाज सिपाहियों और तिरंगे का अपमान है, ये नारे अपने प्राणों की आहुति देकर भी देश की एकता और अखंडता को अक्षुण्ण रखनेवाले देश के वीर शहीदों और उनके परिवारों का अपमान है, ये नारे देश के संविधान और महामहिम राष्ट्रपति का अपमान है।